**PAMOKOS PLANAS**

|  |  |
| --- | --- |
| Klasė, dalykas | 6 klasė, geografija |
| Pamokos tema | Pasaulio kryptys ir orientavimasis gamtoje (1 pamoka) |
| Pamokos tipas | Žinių, įgūdžių ir mokėjimų pritaikymo pamoka. |
| Mokymosi uždavinys (-iai) | Mokiniai, susipažinę su orientavimosi aplinkoje galimybėmis, gebės įvardyti pagrindines ir tarpines pasaulio kryptis, nurodydami 3-4 vietovės požymius, pagal kuriuos galima orientuotis aplinkoje dieną ir naktį. |
| Įsivertinimo kriterijus | Atsakyti į 4 klausimus: „Įvardinkite pagrindines pasaulio kryptis“, „Įvardinkite tarpines pasaulio kryptis“, „Kas padeda naktį nustatyti šiaurės kryptį?“, „Pagal kokius gamtos požymius galima orientuotis vietovėje?“, nurodyti 3-4 vietovės požymius, pagal kuriuos galima orientuotis aplinkoje dieną ir naktį. |
| Mokymo(-si) metodai | Aiškinimas, diskusija, savarankiškas darbas |
| Priemonės | Vadovėlis, kompasas, IKT, užduočių sąsiuvinis |
| MOKYMO IR MOKYMOSI VEIKLOS |
| BENDROJI DALIS. Mokinių sudominimas, pamokos uždavinio skelbimas, jų patirties išsiaiškinimas | Trukmė | Komentarai |
| 1. Diskusija “Ką daryti pasiklydus?“2. Formuluojamas pamokos uždavinys. | 5-7 min. |  |
|  PAGRINDINĖ DALIS.1. Mokiniai kartu su mokytoju nagrinėja demonstracijos „Kas padeda orientuotis?“ 1 dalį, išsiaiškina, kokios pagrindinės ir tarpinės pasaulio kryptys, mokosi, kaip jas nustatyti pagal krintantį šešėlį. Atkreipiamas mokinių dėmesys į Saulės aukštį vidurdienį, horizonto ir šešėlio ilgį.2. Demonstracijos 2 dalyje mokiniai supažindinami su šiaurės krypties nustatymu naktį. Išsiaiškinama, kurios žvaigždės padeda orientuotis naktį. Besidomintiems mokiniams pasiūloma papildomai pasidomėti žinyno straipsnyje „Orientavimasis“.3. Demonstracijos 3 dalyje mokiniai, analizuodami iliustracijas, aiškinasi, kaip nustatyti pasaulio kryptis pagal įvairius gamtos objektų požymius (akmuo, medis, kelmas, skruzdėlynas, šlaitas pavasarį).4. Įtvirtindami žinias, mokiniai atlieka užduočių lapo „Pasaulio kryptys ir orientavimasis pagal planą 1-3 užduotis. Užduotys diferencijuojamos: 1-2 atlieka visi mokiniai, 3 visiems atlikti nebūtina. Atlikusiems bus pridėtas pliusas prie kaupiamojo vertinimo. | 25-28 |  |
| BAIGIAMOJI DALIS. Apibendrinimas: vertinimas, įsivertinimas, refleksija.1. Mokiniams pateikiami klausimai: „Įvardinkite pagrindines pasaulio kryptis“, „Įvardinkite tarpines pasaulio kryptis“, „Kas padeda naktį nustatyti šiaurės kryptį?“, „Pagal kokius gamtos požymius galima orientuotis vietovėje?“. Jei mokiniai atsako į pateiktus klausimus, pamokos uždavinys pasiektas. Jei ne, pasiūloma dar kartą patiems pažiūrėti demonstracijas. Mokinių įsivertinimui naudojamas „Liniuotės“ metodas.2. Skiriamas namų darbas: užduočių lapo „Pasaulio kryptys ir orientavimasis“.  | 8-10 |  |
| Priedai |